જોધપુરના બિશ્નોઈ સમાજ કાળા હરણને પોતાના ધર્મગુરુ જમ્ભેશ્વરનો અવતાર માનીને પૂજે છે. જમ્ભેશ્વરએ ૧૪૮૫માં બિશ્નોઈ પંથકની સ્થાપના કરી હતી અને તે માનતા કે ભગવાન દરેક જગ્યાએ છે. વૃક્ષ, ફૂલ, પાન અને પ્રાણીઓની રક્ષા કરવી જોઈએ. બિશ્નોઈ સમાજની મહિલાઓ કાળા હરણને સ્તનપાન કરાવે છે. જ્યારે સલમાને કાળા હરણને માર્યા ત્યારે પછી કાંકાણી ગામના રહેવાસીઓએ બંને કાળા હરણના શબને ત્યાં જ દફન કર્યા. બે ઓક્ટોબરે તે લોકો કાળા હરણની વરસી પણ મનાવે છે. ગ્રામજનોનો દાવો છે કે ૨ ઓક્ટોબર, ૧૯૯૮ની રાતે સલમાને કાળા હરણ પર ગોળી ચલાવી હતી ત્યારે બે હરણ મરણ પામ્યાં હતાં અને એકનો બચાવ થયો હતો. તે હરણ રોજ પોતાના મિત્રોની કબર પર જાય છે. રાજસ્થાન, પંજાબ, મધ્ય પ્રદેશ, મહારાષ્ટ્ર અને ગુજરાતમાં જોવા મળે છે.